**SKRAĆENI ZAPISNIK**

sa 2. sjednice Općinskog vijeća Općine Petrovsko održane 04. srpnja 2025. godine, u prostorijama Općine Petrovsko.

Započeto u 20,00 sati.

Nazočni članovi Općinskog vijeća:

1. Željko Vučilovski
2. Stjepan Krklec
3. Filip Križnik
4. Tanja Frljužec
5. Mario Škrnjug
6. Franjo Zrinščak
7. Stjepan Leljak
8. Antonio Hršak
9. Davor Bešenski
10. Mladen Šerek (stigao u 20,03 sati)

Uz vijećnike sjednici je prisustvovala općinska načelnica Valentina Presečki.

Cjelokupan tijek rasprave je sniman, a snimak pohranjen u Jedinstvenom upravnom odjelu Općine Petrovsko.

Predsjednik vijeća, Davor Bešenski, pozdravio je sve prisutne, zahvalio se na odazivu, te konstatirao da sjednici prisustvuje dovoljan broj vijećnika (od 10 nazočno 10 vijećnika), da se ista može održati, te se mogu donositi pravovaljane odluke i drugi akti.

Predsjednik vijeća - Dnevni red za današnju sjednicu primili ste poštom, te imamo i dopunu dnevnog reda.

Vijećnik Željko Vučilovski – Da li je Skraćeni zapisnik sa 22. sjednice Općinskog vijeća iz prošlog saziva trebao biti na dnevnom redu?

Načelnica Valentina Presečki – Pročelnik je rekao da treba biti, trenutno je na očinskom dopustu, te je rekao da ako će biti pitanja za njega da ga možemo nazvati preko video poziva, ali odlučila sam da nema potrebe da ga smetamo, sve se može iskomunicirati i biti će zapisano i uvaženo.

Vijećnik Željko Vučilovski – Što se tiče dopune, ona se nije mogla dostaviti ranije putem emaila?

Načelnica Valentina Presečki – Nije moglo ranije jer smo tek danas dobili neke informacije vezano za dopunu.

Vijećnik Željko Vučilovski – Uredu, hvala na odgovoru.

Predsjednik vijeća dao je predloženi dnevni red dao na usvajanje:

Tko je: ZA: 10 (deset)

PROTIV: 0 (nitko)

SUZDRŽAN: 0 (nitko)

Konstatirao je da je vijeće jednoglasno utvrdilo sljedeći:

DNEVNI RED:

1. Usvajanje skraćenog zapisnika sa 1. konstituirajuće sjednice Općinskog vijeća Općine Petrovsko održane 18. lipnja 2025. godine
2. Donošenje Odluke o osnivanju Odbora za odlikovanja i priznanja
3. Donošenje Odluke o osnivanju Povjerenstva za sport i kulturu
4. Donošenje Odluke o osnivanju Povjerenstva za dodjelu stipendija učenicima i studentima
5. Donošenje Odluke o prihvaćanju financijskog izvješća DVD-a Petrovsko za 2024. godinu
6. Prihvaćanje Izvješća o radu Gradskog društva Crvenog križa Krapina za 2024. godinu
7. Donošenje Odluke o ustrojstvu i djelokrugu Jedinstvenog upravnog odjela Općine Petrovsko
8. Donošenje Odluke o osnovici i koeficijentu za obračun plaće općinske načelnice Općine Petrovsko
9. Donošenje Odluke o koeficijentima za obračun plaća službenika i namještenika u Jedinstvenom upravnom odjelu Općine Petrovsko
10. Donošenje Odluke o visini naknade članovima Općinskog vijeća, Odbora, Komisija, Povjerenstava, te djelatnika Jedinstvenog upravnog odjela Općine Petrovsko
11. Informacija načelnice vezano za projekt “Održavanje postojećih nerazvrstanih cesta na području općine Petrovsko“ – asfaltiranje dodatnih dviju dionica „Živičnjaki“ i „Hršaki“
12. Razmatranje zahtjeva za najam prostora za rad cvjećarne u staroj mrtvačnici
13. Pitanja i prijedlozi

TOČKA 1.

Usvajanje skraćenog zapisnika sa 1. konstituirajuće sjednice Općinskog vijeća Općine Petrovsko održane 18. lipnja 2025. godine

Predsjednik vijeća - zapisnik ste primili u materijalima za današnju sjednicu.

Ima li primjedbi na zapisnik? Primjedbi nije bilo.

Predsjednik Vijeća dao je Skraćeni zapisnik sa konstituirajuće sjednice na glasanje:

Tko je: ZA: 10 (deset)

PROTIV: 0 (nitko)

SUZDRŽAN: 0 (nitko)

Predsjednik vijeća konstatirao je da je Općinsko vijeće jednoglasno donijelo sljedeći

Z A K L J U Č A K

Usvaja se Skraćeni zapisnik sa 1. konstituirajuće sjednice Općinskog vijeća Općine Petrovsko održane 18. lipnja 2025. godine, u tekstu koji se prilaže zapisniku i čini njegov sastavni dio.

TOČKA 2.

Donošenje Odluke o osnivanju Odbora za odlikovanja i priznanja

Predsjednik vijeća iznio je prijedlog Odluke za osnivanje Odbora za odlikovanja i u sastavu:

1. DANIEL POSLON, za predsjednika

2. MIRJANA FRLJUŽEC, za članicu

3. FRANJO HORVAT, za člana

Predsjednik je otvorio raspravu.

Nakon provedene rasprave, utvrđeno je da predloženi predsjednik Odbora za odlikovanja i priznanja nije član Općinskog vijeća, sukladno tome ne može biti predsjednik Odbora.

Predsjednik je konstatirao da se o ovoj točci dnevnog reda neće glasati, te se prelazi na sljedeću točku dnevnog reda.

TOČKA 3.

Donošenje Odluke o osnivanju Povjerenstva za sport i kulturu

Predsjednik vijeća iznio je prijedlog Odluke o osnivanju Povjerenstva za sport i kulturu u sastavu:

1. STJEPAN LELJAK, PODGAJ PETROVSKI 30, predsjednik

2. MLADEN PEČEK, PRESEKA PETROVSKA 56, član

3. MIA MALIŠ, PRESEKA PETROVSKA 50, članica

4. SANJA KUNŠTEK, ROVNO 7, članica

5. MLADEN ŠEREK, SVEDRUŽA 18, član

6. SILVIJA MAKAR, SVEDRUŽA 65, članica

7. ŽELJKO VUČILOVSKI, SLATINA SVEDRUŠKA 54, član

Predsjednik je otvorio raspravu.

Rasprave nije bilo, pa je predsjednik vijeća dao Odluku o osnivanju Povjerenstva za sport i kulturu, na glasanje:

Tko je : ZA: 10 (deset)

PROTIV: 0 (nitko)

SUZDRŽAN: 0 (nitko)

Konstatirao je da je Općinsko vijeće jednoglasno donijelo, sljedeću

O D L U K U

O OSNIVANJU POVJERENSTVA ZA SPORT I KULTURU

1. Osniva se Povjerenstvo za sport i kulturu, u sastavu:

1. STJEPAN LELJAK, PODGAJ PETROVSKI 30, predsjednik

2. MLADEN PEČEK, PRESEKA PETROVSKA 56, član

3. MIA MALIŠ, PRESEKA PETROVSKA 50, članica

4. SANJA KUNŠTEK, ROVNO 7, članica

5. MLADEN ŠEREK, SVEDRUŽA 18, član

6. SILVIJA MAKAR, SVEDRUŽA 65, članica

7. ŽELJKO VUČILOVSKI, SLATINA SVEDRUŠKA 54, član

1. Zadatak Povjerenstva je obavljanje svih poslova oko organizacija turnira, liga i kupa Općine, te kulturnih događanja.
2. Ova Odluka stupa na snagu prvog dana od dana objave u «Službenom glasniku Krapinsko-zagorske županije».
3. Danom stupanja na snagu ove Odluke prestaje važiti Odluka o osnivanju povjerenstva za sport („Službeni glasnik Krapinsko-zagorske županije“ broj 35/21).

TOČKA 4.

Donošenje Odluke o osnivanju Povjerenstva za dodjelu stipendija učenicima i studentima

Predsjednik vijeća iznio je prijedlog Povjerenstva za dodjelu stipendija učenicima i studentima

u sastavu:

1. MARIO ŠKRNJUG, PETROVSKO 24, predsjednik

2. DIJANA HALUŽAN PUH, PETROVSKO 32, članica

3. TATJANA HRŠAK, GREDENEC 24, članica

4. DARKO ŠEREG, ŠTUPARJE 92, član

5. DIJANA JURMAN, BENKOVEC PETROVSKI 45, članica

6. FILIP KRIŽNIK, BENKOVEC PETROVSKI 3 član

7. MATIJA ŠANJUG, SLATINA SVEDRUŠKA 22, član

Predsjednik je otvorio raspravu.

Rasprave nije bilo, pa je predsjednik vijeća dao Odluku o osnivanju Povjerenstva za dodjelu stipendija učenicima i studentima , na glasanje:

Tko je : ZA: 10 (deset)

PROTIV: 0 (nitko)

SUZDRŽAN: 0 (nitko)

Konstatirao je da je Općinsko vijeće jednoglasno donijelo, sljedeću

O D L U K U

O OSNIVANJU POVJERENSTVA ZA DODJELU STIPENDIJA

UČENICIMA I STUDENTIMA

I.

Osniva se Povjerenstvo za dodjelu stipendija učenicima i studentima u sastavu:

1. MARIO ŠKRNJUG, PETROVSKO 24, predsjednik
2. DIJANA HALUŽAN PUH, PETROVSKO 32, članica
3. TATJANA HRŠAK, GREDENEC 24, članica
4. DARKO ŠEREG, ŠTUPARJE 92, član
5. DIJANA JURMAN, BENKOVEC PETROVSKI 45, članica
6. FILIP KRIŽNIK, BENKOVEC PETROVSKI 3 član
7. MATIJA ŠANJUG, SLATINA SVEDRUŠKA 22, član

II.

Zadaci Povjerenstva propisani su Pravilnikom o dodjeli stipendija.

III.

Ova Odluka stupa na snagu osmog dana od dana objave u «Službenom glasniku Krapinsko-zagorske županije“.

IV.

Danom stupanja na snagu ove Odluke prestaje važiti Odluka o osnivanju Povjerenstva za dodjelu stipendija učenicima i studentima („Službeni glasnik Krapinsko-zagorske županije“ broj 35/21).

TOČKA 5.

Donošenje Odluke o prihvaćanju financijskog izvješća DVD-a Petrovsko za 2024. godinu

Predsjednik vijeća je obavijestio vijećnike da su dobili sve materijale za financijsko izvješće DVD-a za 2024. godinu.

Predsjednik je otvorio raspravu.

Nakon provedene rasprave, vijećnici i načelnica su se usuglasili oko toga da se od DVD-a traži dopuna financijskog izvješća, te da se sada neće donositi Zaključak o prihvaćanju izvješća.

TOČKA 6.

Prihvaćanje Izvješća o radu Gradskog društva Crvenog križa Krapina za 2024. godinu

Predsjednik vijeća je obavijestio vijećnike da su u materijalima dobili Izvješće o radu GDCK Krapina.

Predsjednik je otvorio raspravu.

Rasprave nije bilo, pa je predsjednik vijeća dao Zaključak o prihvaćanju Izvješća o radu Gradskog društva crvenog križa Krapina za 2024. godinu, na glasanje:

Tko je : ZA: 10 (deset)

PROTIV: 0 (nitko)

SUZDRŽAN: 0 (nitko)

Predsjednik je konstatirao da je Zaključak o prihvaćanju Izvješća o radu Gradskog društva crvenog križa Krapina za 2024. godinu, donijet jednoglasno ( 10 ZA ), u tekstu koji se prilaže zapisniku i čini njegov sastavni dio, a objaviti će se u „Službenom glasniku Krapinsko-zagorske županije“.

TOČKA 7.

Donošenje Odluke o ustrojstvu i djelokrugu Jedinstvenog upravnog odjela Općine Petrovsko

Predsjednik vijeća obrazložio je prijedlog Odluke o ustrojstvu i djelokrugu Jedinstvenog upravnog odjela Općine Petrovsko.

Predsjednik je otvorio raspravu.

Nakon provedene rasprave, predsjednik vijeća dao je Odluku o ustrojstvu i djelokrugu Jedinstvenog upravnog odjela Općine Petrovsko, na glasanje:

Tko je : ZA: 10 (deset)

PROTIV: 0 (nitko)

SUZDRŽAN: 0 (nitko)

Predsjednik je konstatirao da je jednoglasno (10 ZA) donijeta Odluka o ustrojstvu i djelokrugu Jedinstvenog upravnog odjela Općine Petrovsko, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.

TOČKA 8.

Donošenje Odluke o osnovici i koeficijentu za obračun plaće općinske načelnice Općine Petrovsko

Predsjednik vijeća je obavijestio vijećnike da su u materijalima dobili prijedlog Odluke.

Predsjednik je otvorio raspravu.

Na traženje vijećnika, predsjednik i načelnica dali su obrazloženje Odluke.

Nakon provedene rasprave, predsjednik vijeća dao je Odluku o osnovici i koeficijentu za obračun plaće općinske načelnice Općine Petrovsko, na glasanje:

Tko je : ZA: 6 (šest)

PROTIV: 4 (četiri)

SUZDRŽAN: 0 (nitko)

Predsjednik je konstatirao da je većinom glasova (6 ZA) donijeta Odluka o osnovici i koeficijentu za obračun plaće općinske načelnice Općine Petrovsko, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.

TOČKA 9.

Donošenje Odluke o koeficijentima za obračun plaća službenika i namještenika u Jedinstvenom upravnom odjelu Općine Petrovsko

Predsjednik vijeća je obavijestio vijećnike da su na uvid dobili sve koeficijente koji imaju službenici i namještenici.

Predsjednik je otvorio raspravu.

Rasprave nije bilo, pa je predsjednik vijeća dao Odluku o koeficijentima za obračun plaća službenika i namještenika u Jedinstvenom upravnom odjelu Općine Petrovsko, na glasanje:

Tko je : ZA: 10 (deset)

PROTIV: 0 (nitko)

SUZDRŽAN: 0 (nitko)

Predsjednik je konstatirao da je jednoglasno (10 ZA) donijeta Odluka o koeficijentima za obračun plaća službenika i namještenika u Jedinstvenom upravnom odjelu Općine Petrovsko, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.

TOČKA 10.

Donošenje Odluke o visini naknade članovima Općinskog vijeća, Odbora, Komisija, Povjerenstava, te djelatnika Jedinstvenog upravnog odjela Općine Petrovsko

Predsjednik je otvorio raspravu.

Nakon provedene rasprave, predsjednik vijeća dao je Odluku o visini naknade članovima Općinskog vijeća, Odbora, Komisija, Povjerenstava, te djelatnika Jedinstvenog upravnog odjela Općine Petrovsko, na glasanje:

Tko je : ZA: 6 (šest)

PROTIV: 4 (četiri)

SUZDRŽAN: 0 (nitko)

Predsjednik je konstatirao da je većinom glasova (6 ZA) donijeta Odluka o visini naknade članovima Općinskog vijeća, Odbora, Komisija, Povjerenstava, te djelatnika Jedinstvenog upravnog odjela Općine Petrovsko, u tekstu koji se prilaže zapisniku i čini njegov sastavni dio, a objavit će se u "Službenom glasniku Krapinsko-zagorske županije“.

TOČKA11.

Informacija načelnice vezano za projekt “Održavanje postojećih nerazvrstanih cesta na području općine Petrovsko“ – asfaltiranje dodatnih dviju dionica

„Živičnjaki“ i „Hršaki“

Vijećnik Željko Vučilovski zatražio je stanku od pola sata prema članku 102. Poslovnika Općinskog vijeća Općine Petrovsko, kako bi se Klub vijećnika mogao konzultirati o ovoj točci, s obzirom da je ova točka dopuna dnevnog reda.

Predsjednik vijeća prihvatio je zahtjev vijećnika i odredio stanku u trajanju od pola sata, koja je započela u 20,38 sati.

Sjednica se nastavila u 21,00 sati.

Predsjednik vijeća dao je riječ načelnici.

Načelnica Valentina Presečki obavijestila je vijećnike da je trećeg dana njenog mandata imala posjetu gospodina Vlaheka iz Colasa i gospodina iz nadzora Bože Hršaka. Rekla je da je prvu situaciju što se tiče Ugovora o javnoj nabavi 19.05.2025. godine potpisao gospodin Stjepan Krklec i plaćeno je 61.964,34 eura Colasu. Rekla je da joj je dostavljena privremena situacija broj dva u iznosu od 156.678,78 eura sa rokom plaćanja do 30.06.2025. godine, te da to još uvijek nije platila. Dodaje da u primopredajnom zapisniku, gospodin Krklec navodi: „Potrebno je sklopiti Aneks ugovora s izvođačem radova jer je produžena dionica „Živičnjaki“ i asfaltirano je u zaseoku „Hršaki“ (klesar). Plaćena prva privremena situacija u iznosu od 61.964,34 EUR“. Rekla je da je razgovarala s gosp. Božom i gosp. Vlahekom u vezi sklapanja Aneksa ugovora, budući da se datumi ne poklapaju. Kako su oni naveli, posao je završen s njihove strane, te da se to inače tako radi. Vrijednost ugovora s PDV-om iznosi 222.060,01 eura, Colasov Aneks bi bio u iznosu od 61.907,53 eura s PDV-om. Kaže kada je pitala za dokaz prema kojem je donesena odluka o asfaltiranju dodatnih dionica, gosp. Božo Hršak joj je odgovorio da se to preko telefona tako radi kada su izbori.

Vijećnik Stjepan Krklec referirao se na dio „da se to preko telefona tako radi kada su izbori“, objašnjava da se ne radi to samo tako kada su izbori, nego uvijek, tako rade svi. Dodaje da su se dopunski radovi temeljili na zahtjevima mještana koji se nalaze u arhivi. Po pitanju procjene cijene asfaltiranja tih dionica, na teren su izašli nadzorni i gosp. Vlahek koji su utvrdili da bi cijena asfaltiranja iznosila 45.000,00 do maksimalno 50.000,00 eura. Smatra da je to bilo potrebno napraviti. Kaže kada je postao načelnik, bio je načelnik svih mještana, ne samo onih koji su glasali za njega. Rekao je da se Aneksi rade tako kako je gosp. Božo rekao, kasnije na točnu cifru. Također da se već sada vidi da su prihodovna sredstva u Općini ograničena i da se nekad mora kalkulirati što više košta, još jedan natječaj, cijene koje rastu ili u sklopu projekta napraviti što se može i izaći mještanima u susret. Kaže da Colas ne traži ništa što nije napravio, ako se neće potpisati Aneks i ako dođe do sudske tužbe, Općina Petrovsko biti će proglašena kao nepouzdani partner. Dodaje da on na sudu neće reći ništa drugačije nego ovdje na sjednici.

Vijećnik Mladen Šerek je rekao da je vezano za dio od Živičnjaka koji se je asfaltirao, nekih 25 metara, zvao načelnika i Željka i molio da se to promijeni. Rekao je da je bilo predizborno vrijeme i da na tome ne želi dobivati nikakve političke poene, ali da su ljudi tražili i smatra da se je kvalitetno odradilo i nadzorni je to prihvatio. Smatra da oko toga ne bi trebalo stvarati probleme i da je to njegov prijedlog.

Načelnica Valentina Presečki kaže da je obavila sastanke, konzultacije i razgovore s ljudima koji su dugo godina u javnoj nabavi. Dodaje da se je pravno savjetovala s odvjetnicom po tom pitanju i da je donijela odluku koju će sljedeći tjedan potvrditi, budući da se tu radi o 65.000,00 eura, a nema papira i dokaza. Objašnjava da joj je rečeno da je to vrlo sklizak teren i da tu ima kaznenog uporišta. Dodaje da joj je preporučeno da ne potpisuje Aneks, s obzirom da bi kao nova načelnica trebala preuzeti nešto što je netko dogovarao bez da to igdje piše. "Govori da je to njezina odluka, da s njima iskomunicira kako to Općina ne bi platila, čak ni pod cijenu tužbe.

Vijećnik Stjepan Krklec citira zadnju rečenicu Očitovanja nadzornog inženjera „Nadzorni inženjer smatra da su razlozi za Aneks ugovora traženih radova (više radnje) opravdani“. Upozorava da se dobro razmisli o zadnjoj rečenici prije nego se krene u sudsku tužbu, te je ponovio da će isto što je rekao danas pred svima reći i na sudu.

Vijećnik Željko Vučilovski je rekao da smatra da tu nema ništa spornog, da se cesta asfaltirala i ljudima se popravio put. Govori da se slaže s gosp. Krklecom da to možda nije pametno što se tiče same reputacije naše Općine.

Valentina Presečki je rekla da je zadnju rečenicu iz Očitovanja iskomunicirala s gosp. Hršakom, dodaje da taj razgovor neće ovdje prezentirati. Govori da je ovu situaciju prezentirala jer kao općinska načelnica želi da su vijećnici upoznati s tim, te ponavlja da su joj odvjetnici i stručnjaci iz javne nabave rekli svoje te će se toga držati.

TOČKA 12.

Razmatranje zahtjeva za najam prostora za rad cvjećarne u staroj mrtvačnici

Načelnica Valentina Presečki obavijestila je vijećnike da je od gospođe Dijane zaprimila zahtjev/upit. Objašnjava da je podnositeljica zahtjeva iskazala interes za prostor kojeg je prethodno koristio gosp. Golec. Namjerava otvoriti cvjećarnu, te je voljna je uložiti vlastita sredstva u uređenje prostora, iako ga još nije vidjela. Načelnica je rekla da joj je na to odgovorila da će obavijestiti vijećnike o tome i da se nada da oko toga ne bi trebalo biti nikakvih problema. Može se objaviti i javni poziv, ako bi bilo još zainteresiranih. Kaže da je to obavijest kako bi znali da je zaprimljen upit.

Vijećnik Stjepan Krklec upitao je da li se o ovoj točci glasa ili je samo obavijest.

Načelnica odgovara da je samo obavijest.

TOČKA 13.

Pitanja i prijedlozi

Predsjednik vijeća Davor Bešenski otvorio je raspravu.

Vijećnik Filip Križnik referirao se na svečanu sjednicu Općinskog vijeća i postavio pitanje oko određivanja kriterija pozivanja na sjednicu. Iznio je nekoliko primjedbi i postavio pitanje vezano za prijavu projekta izgradnje školske dvorane.

Načelnica Valentina zahvalila se vijećniku na pitanjima i dala mu odgovore te objašnjenja na postavljena pitanja.

Vijećnik Stjepan Krklec osvrnuo se na svečanu sjednicu i rekla da je svoj nedolazak opravdao, te također sa vijećnicima i načelnicom podijelio svoje stajalište o pozivanju gostiju na svečanu sjednicu.

Vijećnik Željko Vučilovski se također osvrnuo na svečanu sjednicu, prisustvovanje vijećnika i ostalih gostiju te iznio svoje primjedbe.

Načelnica Valentina Presečki zahvalila se vijećnicima na njihovim pitanjima i primjedbama te im dala odgovore i dodatna pojašnjenja.

Vijećnik Mladen Šerek izjasnio se oko svog nedolaska i pozivnice na svečanu sjednicu.

Vijećnik Željko Vučilovski postavio je pitanje/opasku oko pozivanja izaslanika Vlade RH i izaslanika predsjednika Sabora. Iznio je svoje razmišljanje i stajalište o navedenom.

Načelnica Valentina Presečki vijećniku je dala odgovor na postavljeno pitanje/opasku, te se složila s njim u vezi jedne izjave.

Vijećnik Željko Vučilovski postavio je načelnici pitanje koji će biti njezin prvi projekt.

Načelnica Valentina Presečki vijećniku je odgovorila da je prvi projekt u pripremi i dogovoru s konzultantskom firmom. Radi se o projektu nabave kombi vozila 8+1 koje će biti u vlasništvu Općine, a moći će ga koristiti udruge i starije osobe. Projekt će se prijaviti na natječaj LAG-a.

Vijećnik Željko Vučilovski postavio je pitanja oko nabavke kombi vozila i prijevozu mještana.

Načelnica Valentina Presečki vijećniku je odgovorila da će sve biti dogovoreno i da se čeka ishod natječaja.

Vijećnik Željko Vučilovski te smatra da je bolje da se je išlo u nabavku vozila za redarke.

Načelnica Valentina Presečki objašnjava da joj je konzultant savjetovao da bi prijava za nabavu automobila bila teže prihvaćena i upitna, dok bi prijava za nabavu kombija imala veće šanse da prođe.

Vijećnik Stjepan Krklec napomenuo je da prijevoz putnika u slobodnom ili linijskom prijevozu zahtjeva određene stvari.

Načelnica Valentina Presečki vijećniku je odgovorila da je njegova napomena primljena na znanje.

Vijećnik Filip Križnik obavijestio da ima zahtjeve od mještana Benkovca gornjeg vezano za rupe koje su nastale prilikom izvođenja radova na visokoj zoni. Zanima ga kada će se navedeno sanirati.

Načelnica Valentina Presečki vijećniku je odgovorila na postavljeno pitanje.

Predsjednik vijeća, Davor Bešenski upitao je da li ima još pitanja, pitanja nije bilo, pa je zatvorio raspravu, zahvalio se na odazivu, te zaključio sjednicu.

Dovršeno u 21,45 sati.

PREDSJEDNIK OPĆINSKOG VIJEĆA

ZAPISNIČAR: OPĆINE PETROVSKO

Darija Frljužec Davor Bešenski